เมื่ออนาคต Facebook ยังไม่ชัดเจน มูลค่าเลยหาย 1.4 ล้านล้านในคืนเดียว
1- ผลประกอบการ Facebook ในปี 2019 รายได้ 1.7 ล้านล้านบาท เพิ่มขึ้น 27%  กำไร 5.8 แสนล้านบาท ลดลง 16%  เรื่องนี้เกิดจากค่าใช้จ่ายที่เพิ่มขึ้นจากปีก่อนกว่าครึ่งหนึ่ง 
30 ม.ค. 2563

เมื่ออนาคต Facebook ยังไม่ชัดเจน มูลค่าเลยหาย 1.4 ล้านล้านในคืนเดียว 
สรุป ผลประกอบการ Facebook ปี 2019 /โดย ลงทุนแมน
1- ผลประกอบการ Facebook ในปี 2019
รายได้ 1.7 ล้านล้านบาท เพิ่มขึ้น 27% 
กำไร 5.8 แสนล้านบาท ลดลง 16%
เรื่องนี้เกิดจากค่าใช้จ่ายที่เพิ่มขึ้นจากปีก่อนกว่าครึ่งหนึ่ง
ซึ่งนอกจากค่าปรับกรณีทำข้อมูลผู้ใช้งานรั่วไหลแล้ว ก็มาจากการลงทุนด้านความปลอดภัยและความเป็นส่วนตัวของผู้ใช้งาน และการจ้างพนักงานเพิ่ม
2- ถ้ารวมแอปพลิเคชันตระกูล Facebook ซึ่งประกอบด้วย Facebook, Messenger, Instagram และ WhatsApp จะมี 2,260 ล้านคนต่อวัน ที่เปิดแอปพลิเคชันเหล่านี้อย่างน้อย 1 แอป
เพิ่มขึ้นจากไตรมาสก่อน 2.7%
 
3- Facebook ตกลงว่าจะจ่ายค่าปรับอีก 550 ล้านดอลลาร์สหรัฐ คิดเป็นเงินไทย 1.7 หมื่นล้านบาท 
จากคดีฟ้องร้องเรื่องฟีเจอร์แนะนำการแท็กรูปเพื่อนจากใบหน้า ด้วยเทคโนโลยี Facial Recognition
4- Facebook ประกาศซื้อหุ้นคืน อีก 1 หมื่นล้านดอลลาร์สหรัฐ เพิ่มขึ้นจากแผนเดิม 2.4 หมื่นล้านดอลลาร์สหรัฐ
และด้วยการซื้อหุ้นคืนของ Facebook ทำให้กำไรต่อหุ้นลดลงจากปีก่อนเพียง 15% 
ซึ่งน้อยกว่าอัตรากำไรที่ลดลงของทั้งบริษัท
5- คุณซักเคอร์เบิร์ก พยายามให้เหตุผลว่าทุกแอปพลิเคชันในตระกูล Facebook มีระบบหลังบ้านที่เชื่อมต่อกัน เพื่อต่อสู้เรื่องการถูกบังคับให้แยกบริษัท
6- คุณซักเคอร์เบิร์ก ยังได้บอกว่า Facebook จะให้ความสำคัญเรื่องความปลอดภัยและความเป็นส่วนตัวของการใช้งานแอปพลิเคชันต่อไป
โดยล่าสุด Facebook มีฟีเจอร์ ที่ให้ผู้ใช้งานสามารถยกเลิกการเชื่อมต่อการส่งข้อมูลจากนอกแพลตฟอร์ม
Facebook ยังเจอปัญหา กฎหมายข้อบังคับเรื่องความเป็นส่วนตัวในหลายๆ ประเทศ และการจำกัดการเข้าถึงข้อมูลของระบบปฏิบัติการจากทั้ง Apple และ Google
ทั้งหมดนี้ย่อมส่งผลต่อการตั้งกลุ่มเป้าหมายการยิงโฆษณาใน Facebook ได้ด้อยลง
7- CFO ของ Facebook บอกว่า ไตรมาส 1 ของปี 2020 รายได้น่าจะชะลอการเติบโตเล็กน้อยจากไตรมาสนี้ ประมาณ 2-5% เนื่องจากธุรกิจเริ่มอิ่มตัว และมีข้อจำกัดเรื่องความเป็นส่วนตัว
อย่างไรก็ตาม แม้จะปรับลดตามคำคาดการณ์นี้ รายได้ในไตรมาสถัดไปของ Facebook ก็จะยังโตประมาณ 20% อยู่ดี
8- Facebook จึงต้องเริ่มวางแผนหารายได้จากช่องทางใหม่ๆ ทั้งจากตัวแพลตฟอร์ม และอุปกรณ์ฮาร์ดแวร์ ไม่ว่าจะเป็น
ฟีเจอร์ใหม่จาก Facebook เช่น Facebook News, Facebook Pay และ Facebook Dating
WhatsApp Pay 
แว่น Oculus และบริการบนแพลตฟอร์ม
Portal กล้องและมอนิเตอร์อัจฉริยะที่ออกแบบมาใช้สำหรับงานประชุม
รวมถึงบริการอื่นๆ ที่จะเกิดขึ้นจากการลงทุนควบรวมกิจการในปีที่ผ่านมา
9- แต่อย่าลืมว่าธุรกิจโฆษณา มีอัตรากำไรสูง
ต่างจากธุรกิจใหม่ๆ ของ Facebook ที่ยังไม่แน่นอนว่าจะเป็นอย่างไร
ซึ่งความไม่แน่นอนนี้ เป็นสิ่งที่นักลงทุนไม่ชอบ
10- หลังจากประกาศผลการดำเงินงาน หุ้น Facebook ตกถึง 7% 
แปลว่า มูลค่าบริษัทหายไปกว่า 1.4 ล้านล้านบาท ภายในคืนเดียว..
----------------------
Blockdit โซเชียลมีเดีย รูปแบบใหม่
----------------------
Reference
-